
Urmărind dovezile arheologice apărute din colbul istoriei, acestea ne 
arată că, în urma cu mai bine de 4500 de ani, în zona Munților 
Apusenilor, o femeie a suportat, cu succes, o operație pe creier. Resturile 
scheletului unei femei, care a fost descoperit în anul 1972 în apropierea 
localităţii Livezile, din judeţul Alba şi care datează încă de la începutul 
Epocii Bronzului, a scos la iveală detalii extrem de valoroase. 
Cercetătorii de la Muzeul Naţional al Unirii, din Albă Iulia, au declarat 
că femeia a fost operată pe creier şi, mai mult, că operaţia a fost un 
succes, această supravieţuind intervenţiei. Potrivit istoricilor, cea mai 
veche operaţie pe creier efectuată în neolitic, descoperită în România, a 
fost făcută cu o lamă de silex şi are o lungime de aproape 11 cm. În 
urma analizelor s-a descoperit că pacientul a supravieţuit cel puţin un an 
după intervenţie. Operaţia s-a făcut sub anestezie, cu plante 
halucinogene. Autorul descoperirii este cercetătorul şi arheologul Horia 
Ciugudean. Acesta era prin ultimul an de liceu când a descoperit craniul. 
„Mergeam pe un drum de ţară care pleacă din Livezile şi iese pe culme, 
spre Vârful Băii. În malul drumului am văzut fragmente de oase umane 
pe care le-am cules. Din păcate, restul scheletului a fost distrus de 
drumul de care. Când am găsit craniul, el era spart în zeci de 
fragmente, pe care le-am ţinut câţiva ani depozitate într-o pungă fără 

să-mi dau seamă că acesta prezenţa vreo intervenţie umană. Din 
fericire, exact partea cea mai importantă, craniul, s-a păstrat, împreună 
cu fragmentul de mandibulă. El însă a zăcut, să spun aşa, în colecţia 
mea, decenii întregi, fără să realizez că e vorba de o piesă de mare 
valoare. Craniul a fost reconstituit în momentul în care îmi pregăteam 
lucrarea de licenţă, pe baza pieselor aflate în colecţia particulară. După 
ce am absolvit, am donat colecţia, o parte muzeului din Aiud, o parte 
muzeului din Alba Iulia, craniul respectiv ajungând la muzeul din Alba 
Iulia, dar iarăşi nu a putut fi valorificat pentru că, din păcate, România 
avea un deficit uriaş la capitolul cercetare antropologică, nu aveam 
decât foarte puţini specialiști”, povesteşte arheologul. În anii ’80, când 
s-a fact practic restaurarea acestei calote craniene, s-a constatat că ea 
prezintă un orificiu creat artificial, printr-o intervenţie umană. „Nu obţii 
o astfel de retezare perfectă printr-o lovitură cu o sabie de bronz”, a 
declarat cercetătorul Horia Ciugudean, explicând că operaţia este 
cunoscută sub numele de „trepanaţie”, adică deschiderea cutiei craniene 
şi că intervenţia a avut că scop drenarea unei infecţii. „Cel care a făcut 
această intervenţie nu numai că a făcut-o de-o manieră tehnică 
ireproşabilă, dar operaţia a reuşit şi pacientul a supravietuit”, a mai 
declarat Horia Ciugudean. În urmă cu circa 10 ani, după o expertiză 
efectuată de un grup de antropologi scoţieni, a fost confirmat faptul că 
este vorba de o intervenţie chirurgicală şi că este cea mai complicată 
operaţie de acest gen descoperită până acum în Europa, raportat la 
vremurile în care a avut loc. Craniul descoperit la Livezile aparţinea unei 
femei mature, de cca. 35-40 de ani. Circumferinţa trepanaţiei are 
diametrul mare de 12,2 cm. iar diametrul mic de 7,3 cm. El este cea mai 
mare intervenţie craniană din preistoria României. Concluziile îi aparţin 
cercetătoarei Kathleen Mc Sweeney de la Universitatea din Edinburgh 
(Marea Britanie). „Ideea la trepanat este să scoţi tot ce înseamnă os 
spart, aşchie. Marginile nu se refac decât dacă au o anumită 

regularitate. Din această cauza erau curăţate şi rase. Operaţia de la 
Livezile a fost efectuată prin tăiere şi răzuire. Dovadă este că femeia 
operată a supravieţuit. Unelte de obsidian sau silex de tipul celor cu 
care a putut fi efectuată trepanaţia craniului de la Livezile sunt 
cunoscute în zona civilizaţiilor amerindiene – mayaşi, azteci, incaşi, 
folosite în acelaşi gen de practici chirurgicale”, precizează Horia 
Ciugudean.  „S-au mai găsit intervenţii de genul acesta în vechime, dar 
niciuna atât de mare. Asta este extrem de mare! Are undeva o lungime 
de 10 centimetri pe 5, ceva de genul acesta. Specialiştii Institutului de 
Cercetare de la Edinburgh, unde a fost dus şi studiat craniul, spun că 
tipul acesta de intervenţie avea loc în vechime în momentul în care 
persoana respectivă avea o boală neuro. Poate epilepsie, sau ceva de 
genul acesta. Prin această trepanaţie, îndepărtarea unei părţi din calota 
craniană, se elibera spiritul rău, care sălăşluia în corp” spune Liviu 
Zgârciu, purtătorul de cuvânt al Muzeului Marii Uniri din Alba Iulia. 
Oamenii de ştiinţă spun că ţesutul osos a continuat să crească după 
operaţie, semn că în mod miraculos, pacientul a supravieţuit operaţiei 
făcute acum cinci mii de ani.  Obsidianul este o piatră vulcanica extrem 
de dură care, prin prelucrare, permite obţinerea unor margini tăioase mai 
ascuţite decât o unealtă de metal din acea epocă (începutul epocii 
bronzului) şi cu care se putea, practic, tăia osul, intervenind cu multă 
precizie şi fineţe. Orificiul practicat s-a datorat, probabil, unui accident 
pe care l-a suferit femeia respectivă sau poate unui atac violent în urmă 
căruia însă s-a intervenit, probabil, de către un şaman sau vrăjitor, 
potrivit autorului descoperirii.  
Localitatea Livezile, numită în trecut și Cacova, este satul de 
reședință al comunei cu același nume din județul Alba din 
Transilvania, România.Localitatea este situată la poalele de N-NE ale 
Munților Trascău, pe râul Aiudu de Sus, la 9 km NV de 
municipiul Aiud.Pe teritoriul satului a fost descoperită o necropolă 

tumulară datând din Epoca Bronzului timpuriu.Pe Harta Iosefină a 
Transilvaniei din 1769-1773 (Sectio 139) localitatea apare sub numele 
de „Vládháza”. De-a lungul văii care străbate localitatea sunt însemnate 
pe hartă mai multe mori de măcinat cereale. 
De curând, după expertiza efectuată de un grup de antropologi 
scoțieni asupra craniului descoperit, a fost confirmat faptul că este vorba 
de o intervenție chirurgicalăși că este cea mai complicată operație de 
acest gen descoperită până acum în Europa antică și, în același timp, cea 
mai veche din Europa!Este adevărat că acum 4.500 de ani populațiile 
prototracice ocupau și acest teritoriu.Ca o confirmare a faptului că tracii 
aveau cunoștiințe medicale impresionante, avem și mărturia lui Platon 
(de acum aproape 2.500 de ani), din dialogul Carmides, unde medicul 
trac invocat prezintă o viziune holistică uimitoare asupra omului și a 
procesului vindecării:„Tot așa stau lucrurile, Carmide, și cu acest 
descântec. Eu [Socrate] l-am învățat acolo în oaste, de la un medic trac, 
unul din ucenicii lui Zalmoxis, despre care se zice că îi fac pe oameni 
nemuritori. (…) Dar Zalmoxis, adăuga el, regele nostru, care este un 
zeu, ne spune că după cum nu trebuie să încercăm a îngriji ochii fără să 
ținem seama de cap, nici capul nu poate fi îngrijit neținându-se seamă 
de corp; tot astfel trebuie să-i dăm îngrijire trupului dimpreună cu 
sufletul și iată pentru ce medicii greci nu se pricep la cele mai multe 
boli: [anume] pentru că ei nu cunosc întregul pe care-l au de ingrijit. 
Dacă acest întreg este bolnav, partea nu poate fi sănătoasă. Căci, zicea 
el, toate lucrurile bune și rele – pentru corp și pentru om în întregul său 
– vin de la suflet și de acolo curg [ca dintr-un izvor] ca de la cap la 
ochi. Trebuie deci – mai ales și în primul rând – să tămăduim izvorul 
răului, ca să se poată bucura de sănătate capul și tot restul trupului. 
Prietene, zicea el, sufletul se vindecă cu descântece.Aceste descântece 
sunt vorbele frumoase, care fac să se nască în suflet 
înțelepciunea.”(traducerea: Fontes, Vol. 1) 

Pe lângă craniul studiat mai sunt o seamă de descoperiri de cranii 
trepanate ce trebuiesc menționate. Cele mai vechi cranii trepanate 
descoperite pe teritoriul ţării noastre datează din neo-eneolitic și amintim 
aici craniul de la Girov (jud. Neamț), din perioada culturii Cucuteni.Un 
alt craniu trepanat provine dintr-un cimitir de la sfârșitul primei epoci a 
fierului (sec.VI î.Hr.) descoperit la Cristești (jud. Mureș). Intervenția 
pare să fi fost solicitată de un traumatism cranian. În acest caz nu au fost 
sesizate însă urme de refacere post-operatorie și probabil subiectul a 
decedat în urma intervenției.Calitatea și acuratețea intervenției, dar mai 
ales rata înaltă de supraviețuire post-operatorie atestă cu siguranță 
activitatea unor persoane cu o înaltă specializare în realizarea unor 
asemenea operații. Aceștia trebuie să fi utilizat substanțe cu rol de 
anestezic și analgezic, iar locul operației trebuie să fi fost protejat până 
la vindecare. În acest scop probabil s-au folosit diverse plante 
medicinale, cum ar de pildă extrase din mătrăgună cu efect 
analgezic.Semințe provenind de la această plantă au fost identificate în 
inventarul unei gropi dintr-o așezare din prima epocă a fierului de la 
Șimleu Silvaniei. Existența acestor descoperiri ne confirmă faptul că 
trepanația devenise o posibilitate de vindecare a unor cazuri mai 
complicate, poate îndepărtarea unor infecții căpătate în urma unor răni, 
poate îndepărtarea unei presiuni psihice, a unor migrene, etc.  
 Privind la craniul trepanat de acum 4500 de ani de la Livezile (jud. 
Alba) - Cea mai complicată operație de acest gen din Europa antică și, în 
același timp, cea mai veche din Europa!!! – mă gândesc la cunoștiințele 
pe care le-au avut înaintașii noștri și la curajul de a aborda o astfel de 
operație îndrăzneață.   

Craniul uman cu trepanația de la Livezile (2700 – 2500 î.Hr) și lamă de silex 

Craniul uman cu trepanația de la Livezile (2700 – 2500 î.Hr) și lamă de silex 
 
 
 
O trepanatia în trecut 
 
 
 
 
